Lisa Paus

Elisabeth «Lisa» Paus (født 1968 i Rheine) er en tysk samfunnsøkonom og politiker (Bündnis 90/Die Grünen). Hun er Tysklands familieminister fra april 2022. Hun har vært medlem av Forbundsdagen siden 2009.

Bakgrunn

Lisa Paus ble født i Rheine og vokste opp i Emsbüren nordvest i Tyskland, rett ved grensen til Nederland. Faren Hermann Paus (1932–2022) var ingeniør og grunnlegger og eier av fabrikken med samme navn, som bygger spesialkjøretøy for gruveindustrien og som med rundt 250 ansatte er hjørnesteinsbedriften i Emsbüren. Etter abitur i 1987 hadde hun et frivillig opphold som assistent ved barnehagen St. Elisabeth i Hamburg. I 1988 startet hun studier i samfunnsøkonomi og politikk ved Freie Uninversität i Berlin, med hovedvekt på offentlige finanser og finansvirksomhet. Hennes hovedfagsoppgave dreide seg om landbrukspolitikk i EU. Hun gikk i 1995 inn i Bündnis 90/Die Grünen.

Politisk karriere

Hun ble i 2009 for første gang innvalgt i Forbundsdagen, som representant for den vestlige bydelen Charlottenburg-Wilmersdorf i Berlin.

25. april 2022 tiltrådte hun som Tysklands familieminister, etter at Anne Spiegel hadde trukket seg.

Referanser 

Tyske politikere fra De grønne

Personer fra Kreis Steinfurt